SK
L 58/1406
Úradný vestník Európskej únie
23.2.2023
KOMISIA PILOTNÉ PROJEKTY
KAPITOLA PP 01 — VÝSKUM A INOVÁCIE (pokračovanie) PP 01 23
(pokračovanie)
PP 01 23 05
(pokračovanie) — určenie možných opatrení na úrovni členských štátov, regiónov a miest na podporu rozvoja podnikania a podporu MSP pri poskytovaní riešení založených na vesmírnych údajoch EÚ s cieľom poskytnúť bezpečnejšie riešenia pre flotily EÚ (lietadlá aj plavidlá); — vytvorenie prototypov palubného zariadenia, ktoré bude využívať signály systému Galileo na riešenie hlavných potrieb, ktoré zatiaľ nepokrývajú existujúce zariadenia, so zameraním sa na využívanie pátracích a záchranných služieb systému Galileo.
Prototypy zariadení vyvinuté v rámci tohto pilotného projektu by mali byť založené na existujúcich komerčných štandardných komponentoch, ak sú k dispozícii; — realizáciu niekoľkých predvedení pre komerčné lietadlá a rybárske plavidlá.
Cieľom je preukázať uskutočniteľnosť a pridanú hodnotu pre sektor a potvrdiť prevádzkovú koncepciu za účasti používateľov z letectva a námorníctva a príslušných orgánov z rôznych krajín.
Predvádzacie lietadlá a plavidlá musia byť vybavené aspoň prototypom rádiového majáka, ktorého možno aktivovať na diaľku pomocou signálov systému Galileo a špecifických zakódovaných správ; — podieľať sa na vypracúvaní návrhu nových noriem vymedzujúcich 1) minimálne prevádzkové požiadavky na vyhľadávacie a pátracie 406 MHz rádiové majáky v komerčných lietadlách (ELT-DT) a rybárskych plavidlách (EPIRBS), aby ich bolo možné aktivovať na diaľku, a 2) požadované testy potrebné na overenie výkonnosti ako podpora budúcich regulačných iniciatív v Európe; — účasť v existujúcich pracovných skupinách, ktoré sa zaoberajú riešeniami pre pátracie a záchranné rádiové majáky, vrátane rôznych verejných/súkromných platforiem a vedenie rozhovorov s kľúčovými zainteresovanými stranami z odvetvia, ako sú prevádzkovatelia lietadiel, združenia rybárskych plavidiel, prevádzkovatelia lodnej dopravy a príslušné námorné a letecké orgány zodpovedné za pátranie a záchranu; — zhrnutie požiadaviek používateľov a vymedzenie požiadaviek na zariadenia (rádiové majáky).
Cospas-Sarsat, medzinárodná pátracia a záchranná organizácia zachráni ročne v priemere približne 2 000 ľudí.
Použité zariadenie (406 MHz rádiový maják) zahŕňa základné povinné funkcie na prenos výstrahy do satelitov, ktoré ďalej prenášajú informácie do pozemnej infraštruktúry.
Galileo už prispieva tým, že poskytuje svoje satelity na prenos správ, konkrétne tzv. službu prenosového kanála.
Na pozemnej infraštruktúre sa určí poloha rádiového majáka a aktivujú sa pátracie a záchranné sily.
Systém Galileo má v súčasnosti voliteľnú funkciu, ktorej hlavným cieľom je odoslať potvrdenie aktivovanému majáku, tzv. spätný kanál.
Možnosť mať aktivovaný komunikačný kanál z infraštruktúry Galileo na akýkoľvek rádiový maják vo svete umožní nové funkcie a jednou z najrelevantnejších funkcií je možnosť v prípade potreby aktivovať maják na diaľku z pozemnej infraštruktúry.
V odvetví komerčnej leteckej dopravy sa vykonali predbežné práce, ktoré viedli k uverejneniu normy minimálnej výkonnosti leteckého systému (EUROCAE ED-277), v ktorej sa opisujú prevádzkové postupy, ktoré sa majú zaviesť s cieľom umožniť tento vývoj.
Pre rádiové majáky však zatiaľ nie je zavedená žiadna minimálna výkonnostná norma, ktorá by sa mohla použiť na podporu budúceho nariadenia.
Agentúra Európskej únie pre bezpečnosť letectva (EASA), ktorá predkladá požiadavky na sledovanie lietadiel, vysvetľuje, že aktivácia rádiových majákov na diaľku si vyžaduje ďalší vývoj.
Norma pre letecké rádiové majáky (EUROCAE ED-62B) zatiaľ nezahŕňa možnosť aktivácie na diaľku.